สรุปภาวะตลาดต่างประเทศ ประจำวันที่ 17 ม.ค. 2565
สรุปภาวะตลาดต่างประเทศ ประจำวันที่ 17 ม.ค. 2565
18 ม.ค. 2565

ตลาดหุ้นสหรัฐปิดทำการวานนี้ (17 ม.ค.) เนื่องในวันมาร์ติน ลูเธอร์ คิง จูเนียร์
ตลาดหุ้นยุโรปปิดบวกในวันจันทร์ (17 ม.ค.) เนื่องจากนักลงทุนขานรับจีนเปิดเผยข้อมูลการขยายตัวทางเศรษฐกิจที่แข็งแกร่ง และมุ่งความสนใจไปที่การเปิดเผยผลประกอบการของบริษัทจดทะเบียน รวมถึงการประชุมของธนาคารกลางสหรัฐ (เฟด) ในสัปดาห์หน้า
ดัชนี Stoxx Europe 600 ปิดที่ 484.51 จุด เพิ่มขึ้น 3.35 จุด หรือ +0.70%
ดัชนี CAC-40 ตลาดหุ้นฝรั่งเศสปิดที่ 7,201.64 จุด เพิ่มขึ้น 58.64 จุด หรือ +0.82%, ดัชนี DAX ตลาดหุ้นเยอรมนีปิดที่ 15,933.72 จุด เพิ่มขึ้น 50.48 จุด หรือ +0.32% และดัชนี FTSE 100 ตลาดหุ้นลอนดอนปิดที่ 7,611.23 จุด เพิ่มขึ้น 68.28 จุด หรือ +0.91%
ตลาดหุ้นลอนดอนปิดบวกในวันจันทร์ (17 ม.ค.) โดยได้แรงหนุนจากหุ้นกลุ่มเฮลท์แคร์ที่ปรับตัวขึ้น ขณะที่หุ้นแกล็กโซสมิทไคลน์ (GSK) พุ่งขึ้น หลังจากปฏิเสธข้อเสนอซื้อกิจการวงเงิน 5 หมื่นล้านปอนด์จากยูนิลีเวอร์ นอกจากนี้ การปรับตัวขึ้นของหุ้นกลุ่มพลังงานและกลุ่มเหมืองแร่ได้ช่วยหนุนตลาดด้วย
ดัชนี FTSE 100 ตลาดหุ้นลอนดอนปิดที่ 7,611.23 จุด เพิ่มขึ้น 68.28 จุด หรือ +0.91%
ตลาดน้ำมัน, ตลาดทองคำ และตลาดเงินสหรัฐ ปิดทำการวานนี้ (17 ม.ค.) เนื่องในวันมาร์ติน ลูเธอร์ คิง จูเนียร์